Toni Gogu

Toni Gogu (lindur më 24 korrik 1972) është jurist dhe politikan shqiptar. Që prej shtatorit 2025, ai shërben si Ministër i Shtetit për Marrëdhëniet me Parlamentin. Më parë ka qenë deputet në Kuvendin e Shqipërisë dhe ka mbajtur disa pozita të rëndësishme në administratën publike dhe sektorin financiar.

 Jeta dhe arsimi 
Gogu ka lindur në Fier, Shqipëri. Ka studiuar drejtësi në Universiteti i Tiranës, Fakulteti i Drejtësisë, nga viti 1990 deri më 1994. Më pas, ka përfunduar një master në të drejtën publike në të njëjtin fakultet gjatë viteve 2004–2008.

 Karriera profesionale 
Nga viti 2001 deri më 2005, ka shërbyer si kancelar në Gjykatën e Rrethit Tiranë. Në vitin 2005, u emërua Drejtor i Departamentit të Kërkimeve Shkencore në Këshillin e Lartë të Drejtësisë.

Nga viti 2005 deri më 2012, ka qenë Drejtor i Departamentit Ligjor në Bankën e Shqipërisë. Më pas, nga nëntori 2012 deri në korrik 2015, ka qenë Drejtor i Përgjithshëm i Agjencisë së Sigurimit të Depozitave.

Nga shtatori 2015 deri në tetor 2017, ka qenë Drejtor Kombëtar i organizatës World Vision për Ballkanin Perëndimor.

 Karriera politike 
Në tetor 2017, Gogu u emërua Zëvendësministër i Drejtësisë, post të cilin e mbajti deri në vitin 2019. Nga viti 2019 deri në shtator 2020, ka qenë Kryetar i Këshillit Bashkiak të Tiranës.

Nga nëntori 2020 deri në mars 2021, ka shërbyer si Prefekt i Qarkut Tiranë.

Në vitin 2021, u zgjodh deputet në Kuvendin e Shqipërisë, ku shërbeu deri në vitin 2025. Gjatë mandatit të tij, ka qenë Nënkryetar i Grupit Parlamentar të Partisë Socialiste dhe Nënkryetar i Këshillit Kombëtar për Integrimin Evropian. Ka marrë pjesë në punimet e Komitetit të Stabilizim-Asociimit me Bashkimin Evropian.

Në shtator 2025, Gogu u emërua Ministër i Shtetit për Marrëdhëniet me Parlamentin.

 Referime 

Kategoria:Juristë shqiptarë
Kategoria:Deputetë të Kuvendit të Shqipërisë